গুজরাটের ভারুচে ভয়াবহ অগ্নিকাণ্ড, দাউ দাউ করে জ্বলছে কারখানা

ওয়েবডেস্ক- গুজরাটের (Gujarat) ভারুচে (Bharuch) কারখানায় ভয়াবহ অগ্নিকাণ্ড। চারদিকে ঘন ধোঁয়ার কুন্ডলি। ভারুচের জিআইডিসি পানোলিতে (GIDC Panoli)  অবস্থিত সাংঘভি অর্গানিকস প্রাইভেট লিমিটেডে (Sanghvi Organics Pvt Ltd ) কারখানায় এই আগুন লাগার ঘটনা ঘটেছে। আগুনের লেলিহান শিখা গোটা এলাকাকে গ্রাস করেছে। কারখানাটি থেকে বেশ কিছুটা দূরেই রয়েছে সানজালি গ্রাম। সেই গ্রাম থেকে কালো ধোঁয়া দেখা দেওয়ায় আতঙ্ক ছড়িয়েছে। ঘটনাস্থলে রয়েছে ১০ টি দমকল বাহিনী।

কর্মকর্তারা জানিয়েছেন, টলুইন রাসায়নিকের স্টোরেজ ট্যাঙ্ক থেকে আগুনের সূত্রপাত হয়, পুরো কারখানাটিকে আগুন গ্রাস করে নেয়। শিল্প নিরাপত্তা ও স্বাস্থ্য বিভাগ এবং গুজরাট দূষণ নিয়ন্ত্রণ বোর্ডের দলগুলি তদন্ত শুরু করেছে।

আরও পড়ুন- সস্তা হচ্ছে হরলিক্স, টুথপেস্ট, শ্যাম্পু! কবে দাম কমছে?

উল্লেখ্য, গত ২ অগস্ট গুজরাটের বনসকণ্ঠের দিশায় ভয়াবহ অগ্নিকাণ্ডের ঘটনা ঘটে। বাজি কারখানায় জোরাল বিস্ফোরণ হয়। সেই ঘটনায় ঝলসে মৃত্যু হয় ২১ জনের। তাঁদের মধ্যে অনেকেই মধ্যপ্রদেশের পরিযায়ী শ্রমিক ছিলেন। সেই আতঙ্ক কাটতে না কাটতেই গুজরাটে ফের অগ্নিকাণ্ডের ঘটনা ঘটল।

দেখুন  আরও খবর-