গুজরাতের মন্ত্রিসভায় ঐতিহাসিক পরিবর্তন! কী হতে চলেছে আজ?

ওয়েব ডেস্ক: গুজরাতের (Gujarat) রাজনীতিতে আজ এক গুরুত্বপূর্ণ দিন। কারণ পশ্চিম ভারতের এই রাজ্যে মন্ত্রিসভার সম্প্রসারণ (Cabinet Expansion) হতে চলেছে আজই। মহাত্মা মন্দিরে মুখ্যমন্ত্রী ভূপেন্দ্র প্যাটেলের (Bhupendra Patel) নেতৃত্বাধীন সরকারের নতুন মন্ত্রীদের শপথ গ্রহণ অনুষ্ঠান নির্ধারিত হয়েছে। মুখ্যমন্ত্রী আজই রাজ্যপাল আচার্য দেবব্রতকে নতুন মন্ত্রীদের তালিকা জমা দেবেন বলে সরকারি সূত্রে জানা গেছে।

ভূপেন্দ্র প্যাটেল রাজ্যের মুখ্যমন্ত্রী হওয়ার পর এটি মন্ত্রিসভার প্রথম বড় রদবদল, যা রাজনৈতিক মহলে বিশেষ তাৎপর্যপূর্ণ বলে মনে করা হচ্ছে। বিজেপি সর্বভারতীয় সভাপতি জেপি নাড্ডা এবং মুখ্যমন্ত্রীর মধ্যে দীর্ঘ বৈঠকের পর বৃহস্পতিবার রাতেই এই বিষয়ে চূড়ান্ত সিদ্ধান্ত নেওয়া হয়। দুই ঘণ্টারও বেশি সময় ধরে চলা সেই ‘ডিনার ডিপ্লোম্যাসি’-তে উপস্থিত ছিলেন গুজরাট বিজেপি সভাপতি জগদীশ বিষ্ণকর্মা এবং সংগঠন সম্পাদক রত্নাকর।

আরও পড়ুন: পাঞ্জাবে আইপিএস অফিসারের বাড়িতে হানা সিবিআইয়ের, উদ্ধার ৫ কোটি টাকা

দলীয় সূত্রে জানা গিয়েছে, মুখ্যমন্ত্রী রাজ্যপালের সঙ্গে সাক্ষাৎ শেষ করার পর নির্বাচিত মন্ত্রীদের তাদের অন্তর্ভুক্তির বিষয়ে জানানো হবে। পরে বিকেলে সবরমতী রিভারফ্রন্টে নবনিযুক্ত রাজ্য সভাপতি জগদীশ ভাই বিষ্ণকর্মার অভিষেক উপলক্ষে বিজেপি একটি সংবর্ধনা অনুষ্ঠানের আয়োজন করেছে।

নতুন মন্ত্রিসভা আগের তুলনায় বড় হতে পারে বলে ইঙ্গিত মিলেছে। ২০২২ সালের মন্ত্রিসভায় মাত্র ১৭ জন সদস্য ছিলেন, যা গুজরাতের সাম্প্রতিক ইতিহাসে অন্যতম ক্ষুদ্র ক্যাবিনেট ছিল। রাজনৈতিক বিশ্লেষকদের মতে, আসন্ন পুরসভা নির্বাচন এবং ২০২৭ সালের বিধানসভা ভোটকে সামনে রেখে এই রদবদলের মূল লক্ষ্য হল সমাজ ও অঞ্চলের প্রতিনিধিত্ব বাড়ানো। বিশেষত ওবিসি এবং পাতিদার সম্প্রদায়কে বেশি করে গুরুত্ব দেওয়া এবং সৌরাষ্ট্র অঞ্চলের উপস্থিতি জোরদার করাই বিজেপির কৌশল।

দেখুন আরও খবর:

The post গুজরাতের মন্ত্রিসভায় ঐতিহাসিক পরিবর্তন! কী হতে চলেছে আজ? first appeared on KolkataTV.

The post গুজরাতের মন্ত্রিসভায় ঐতিহাসিক পরিবর্তন! কী হতে চলেছে আজ? appeared first on KolkataTV.