সিংহের রাজ্যে বাংলার বাঘ! দেখুন স্পেশাল রিপোর্ট

ওয়েব ডেস্ক: রতনমহল রাজকীয় প্রত্যাবর্তন। সিংহের রাজ্যে রয়্যাল বেঙ্গলের প্রত্যাবর্তন তিন দশক পর। গুজরাটের অরণ্যে রয়্যাল বেঙ্গল বনবিভাগের ক্যামেরা বন্দী প্রাপ্ত বয়স্ক এক পুরুষ বাঘের। সিংহের রাজ্যে রয়্যাল বেঙ্গলের প্রত্যাবর্তন। কিন্তু সেই ইতিহাস পাল্টে ফেলে প্রায় চার বছরের একটি বাঘ গত ন’মাস ধরে রতনমহল (RatanMahal) অভয়ারণ্যের ঘন জঙ্গলকে নিজের নতুন ঠিকানা করে নিয়েছে। গুজরাতের বন-সংরক্ষণ অধ্যায়ে এটি এক ঐতিহাসিক মুহূর্ত বলেই মনে করছেন বিশেষজ্ঞেরা।

বন দফতর সূত্রে জানা গিয়েছে, বাঘটি এসেছে মধ্যপ্রদেশের জঙ্গল থেকে। ক্যামেরা ট্র্যাপ ও সিসিটিভি ফুটেজে তার গতিবিধি নথিবদ্ধ হচ্ছে নিয়মিতই। বাঘ যেন নির্বিঘ্নে থাকতে পারে, সেই কারণে অভয়ারণ্যে খাদ্যশৃঙ্খল শক্তিশালী করতে শুরু হয়েছে চিতল ও সাম্বর হরিণ পুনর্বাসনের কাজও। গুজরাতই (Gujarat News) দেশের একমাত্র রাজ্য, যেখানে একই সঙ্গে বাস করছে এশীয় সিংহ,  চিতাবাঘ এবং বাঘ। বনমন্ত্রী অর্জুন মোধবাদিয়া উচ্ছ্বাস প্রকাশ করে বলেছেন, “গুজরাতের বহুমাত্রিক বাস্তুতন্ত্র আবারও প্রমাণ করল— জটিল বন্যপ্রাণী জনসংখ্যা বহন করার যোগ্যতায় আমরা অনন্য।”

আরও পড়ুন:  ৪০০ পার দিল্লির AQI, পাল্লা দিয়ে পড়ছে তাপমাত্রার পারদ

গুজরাটের জন্য অবশ্যই এ এক সুখবর। যেখানে সিংহের সঙ্গে সঙ্গে দেখা মিলছে বাঘেরও। বিশেষজ্ঞদের মতে, এ এক সুস্পষ্ট ইঙ্গিত, রাজ্যের জঙ্গলে বাঘের পুনরুত্থানের পথ খুলে যেতে পারে। ঠিকঠাক বাস্তুসংস্থান, নিরাপদ পরিসর ও পর্যাপ্ত শিকার, সব মিলিয়ে রতনমহল ক্রমশ নতুন বাঘ-আবাসে পরিণত হচ্ছে।

দেখুন খবর:

The post সিংহের রাজ্যে বাংলার বাঘ! দেখুন স্পেশাল রিপোর্ট first appeared on KolkataTV.

The post সিংহের রাজ্যে বাংলার বাঘ! দেখুন স্পেশাল রিপোর্ট appeared first on KolkataTV.